Na China Openu se je Allen po zmagah nad Neilom Robertsonom (5-2) in Allisterjem Carterjem (5-3) uvrstil v četrtfinale, kjer je nato izpadel proti Shaunu Murphyju, izid je bil 3-5. Na Svetovnem prvenstvu 2008 je Allen izpadel že v prvem krogu, izločil ga je Stephen Hendry z 10-9. Ta dvoboj bi se lahko drugače obrnil, saj je Allen vodil že s 6-3 in 9-7. Kljub porazu v prvem krogu Svetovnega prvenstva pa si je Allen zagotovil mesto med elitno šestnajsterico svetovne jakostne lestvice za sezono &lt;a href="Snooker%202008/09"&gt;2008/09&lt;/a&gt;. Za to se lahko zahvali ostalim tekmecem za mesto v šestnajsterici, ki so prav tako vsi izpadli v prvem krogu – Matthewu Stevensu, Kenu Dohertyju in Jamieju Copeu.